Preguntes freqüents. Govern obert\nResolucions estimades parcialment, desestimades i no admeses\nPreguntes freqüents sobre el dret d'accés a la informació pública de l'administració de la Generalitat de Catalunya i del seu sector públic.\n1. En què consisteix el dret d’accés a la informació pública? On està regulat?\nEl dret d’accés a la informació pública és un dret que es reconeix a totes les persones majors de setze anys sense que sigui necessari justificar un interès personal o motivar la sol·licitud. Aquest dret consisteix en el poder d’accedir a la informació que disposa l’Administració i que és pública, i està regulat en la Llei 19/2014, del 29 de desembre, de transparència, accés a la informació pública i bon govern (d’ara endavant, Llei 19/2014).\n2. Què és un portal de transparència?\nEl portal de transparència d’una institució pública és el web on aquesta difon la informació pública d’interès per a la ciutadania. A Catalunya, el web http://www.transparenciacatalunya.cat/ca/inici/ recull, entre d’altres, els diferents portals de transparència de les administracions públiques catalanes, ens del sector públic, les universitats públiques i els partits polítics; d’altra banda, el Portal de Transparència de la Generalitat www.transparencia.gencat.cat, dona accés al web del Govern de la Generalitat de Catalunya, pel qual es dona compliment a les obligacions de publicitat d’informació de forma proactiva.\n3. Quina informació està disponible al Portal de Transparència?\nHi està disponible la informació pública bàsica, com ara els pressupostos de la Generalitat, els contractes públics i els sous dels alts càrrecs, a més de molta altra informació que es considera d’interès per a la ciutadania. Els continguts estan dividits en els àmbits següents: organització, economia i finances, contractació, territori, línies d’actuació, i procediments i actuacions jurídiques.\n4. Haig de presentar una sol·licitud per poder obtenir informació pública?\nNo és necessari. Abans de presentar una sol·licitud convé confirmar si al Portal de Transparència de la Generalitat (www.transparencia.gencat.cat) està disponible la informació volguda. Si no està disponible, llavors sí que és pertinent presentar una sol·licitud. L’Administració l’estudiarà i proporcionarà la informació demanada, excepte quan hi concorri algun dels límits establerts per la Llei 19/2014 o alguna causa d’inadmissió prevista en la mateixa norma. No cal justificar un interès personal ni explicar les causes que motiven la sol·licitud.\n5. Qui pot presentar una sol·licitud\nLa sol·licitud la pot presentar qualsevol persona més gran de setze anys, en interès propi o en representació d’una entitat. No és necessària més d’una persona per a sol·licitar l’accés a la informació pública.\n6. És senzill i ràpid fer una sol·licitud?\nSí, només és necessari emplenar un formulari, que es pot presentar presencialment o telemàticament amb signatura electrònica. Actualment és possible signar electrònicament mitjançant certificat electrònic o amb l’idCAT Mòbil. L’idCAT Mòbil és un sistema d’autenticació d’usuaris i signatura electrònica alternatiu als certificats digitals, que permet presentar una sol·licitud telemàticament de manera molt fàcil, per a més informació, veieu l’enllaç http://web.gencat.cat/ca/tramits/sobre-tramits-gencat/com-tramitar-en-linia/identificacio-digital/id-cat-mobil/\nI aquest és l’enllaç per a presentar una sol·licitud de forma telemàtica:\nSi voleu presentar la sol·licitud presencialment, l’heu de presentar en qualsevol registre d’entrada de l’Administració de la Generalitat o enviar-la per correu postal, preferentment a aquell departament del qual voleu obtenir la informació. Un cop presentada la sol·licitud, l’Administració us proporcionarà la informació sol·licitada dins el termini d’un mes.\n7. És possible que l’Administració trigui més d’un mes a contestar la sol·licitud?\nL’Administració té l’obligació de resoldre en el termini d’un mes a comptar del dia següent a la recepció de la sol·licitud, llevat que la informació requerida presenti una gran càrrega de treball o complexitat. En aquests casos, l’Administració avisarà la persona interessada que s’ha produït una pròrroga i explicarà les causes que la motiven.\n8. Quina informació puc demanar?\nTota la informació elaborada per l’Administració i la que aquesta té en el seu poder com a conseqüència de la seva activitat o de l’exercici de les seves funcions, inclosa la que li subministren les altres organitzacions o persones obligades d’acord amb el que estableix la Llei 19/2014. No obstant això, el dret d’accés a la informació pública pot ser denegat o restringit si hi concorre algun límit al dret d’accés a la informació pública dels establerts a l’art. 21 de la Llei 19/2014 o alguna causa d’inadmissió prevista en la mateixa norma.\nL’Administració no pot aplicar de forma discrecional els límits que la Llei 19/2014 preveu. Cal motivar-ne l’aplicació, d’acord amb els principis d’igualtat i de prohibició de l’arbitrarietat.\n9. Se’m donarà accés a informació pública amb dades personals?\nNo es facilita informació amb dades personals relatives a la ideologia, l'afiliació sindical, la religió, les creences, l’origen racial, la salut i la vida sexual, ni tampoc les relatives a la comissió d’infraccions penals o administratives que no comportin l’amonestació pública a l’infractor. Qualsevol altra informació amb dades personals diferents a les esmentades pot ser subministrada, amb una ponderació raonada prèvia de l’interès públic de la divulgació i dels drets de les persones afectades, i sempre tenint en compte també paràmetres com el temps transcorregut des de l’origen de les dades, la finalitat de l’accés, la protecció dels drets dels menors i la protecció de la seguretat de les persones.\n10. Quins són els requisits formals de les sol·licituds?\nLes sol·licituds es poden tramitar per qualsevol mitjà que permeti tenir constància dels elements establerts en l’art. 26 de la Llei 19/2014: la identitat de la persona sol·licitant, la informació precisa a la qual es vol tenir accés, el format en què es prefereix accedir a la informació pública, i una adreça de contacte.\n11. Com puc saber a quin òrgan he de sol·licitar la informació?\nEn el formulari de sol·licitud presencial heu d’especificar el departament al qual voleu adreçar la sol·licitud, mentre que en el formulari electrònic n’hi ha prou a especificar el tema de la sol·licitud. De totes maneres, no us heu de preocupar per informar correctament l’òrgan destinatari, ja que l’Administració té previst un sistema de derivació de sol·licituds mitjançant el qual si es presenta la sol·licitud davant un òrgan no pertinent, aquest la deriva a l’òrgan competent.\n12. Cal motivar la sol·licitud perquè aquesta sigui admesa per l’Administració?\nLa motivació no és una condició necessària per a l’exercici del dret d’accés a la informació pública, sinó que és un element opcional. No obstant això, l’explicació dels motius de la sol·licitud pot servir per a contextualitzar-la i així facilitar la tasca de l’Administració.\n13. Es garanteix la protecció de les dades personals proporcionades en la sol·licitud?\nLes dades que proporcioneu en el formulari de la sol·licitud estaran protegides conforme a la legislació de protecció de dades personals. En el moment d’emplenar el formulari, cal acceptar les condicions d’ús de les dades per a l’exercici del dret d’accés, amb totes les garanties establertes en la Llei orgànica de protecció de dades i la protecció de l’Autoritat Catalana de Protecció de Dades.\n14. Què passa si l’Administració no entén la totalitat o una part de la meva sol·licitud perquè la considera imprecisa?\nL’Administració requerirà a la persona sol·licitant que, en el termini de 10 dies, aclareixi el contingut de la sol·licitud. Si la persona sol·licitant no precisa la seva sol·licitud dins del termini esmentat, es considerarà que ha desistit del procediment i s’ha d’arxivar.\n15. Què passa si una sol·licitud és parcialment estimada?\nEn aquest cas, es proporciona la informació sol·licitada de manera parcial i es motiva la denegació de l’accés a la resta de la informació.\n16. Què puc fer si l’Administració em denega la informació?\nSi considereu que s’ha vulnerat el vostre dret a accedir a la informació pública, ja sigui perquè se us denega la petició o se us estima parcialment la sol·licitud, teniu tres opcions. Podeu triar-ne qualsevol indistintament, però cal tenir present que si opteu pel recurs contenciós no podreu presentar un recurs de reposició:\nPresentar un recurs potestatiu de reposició davant l’òrgan que ha signat la denegació o estimació parcial de la sol·licitud.\nPresentar una reclamació a la Comissió de Garantia del Dret d’Accés a la Informació Pública (GAIP). Aquesta reclamació és gratuïta i voluntària. La GAIP és un òrgan independent i desenvolupa les seves activitats amb estricta imparcialitat. Les reclamacions es poden tramitar per mitjà d’un procediment de mediació o d’un procediment ordinari amb resolució. Aquest és l'enllaç: http://web.gencat.cat/ca/tramits/tramits-temes/Reclamacio-davant-al-Comissio-de-Garantia-del-Dret-dAcces-a-la-Informacio-Publica?\nPresentar un recurs contenciós administratiu. Aquest recurs es pot presentar tant contra la denegació o estimació parcial de la sol·licitud com contra la resolució del recurs de reposició i la resolució de la reclamació a la GAIP, en cas que aquestes siguin desfavorables.\n17. Necessito assessorament jurídic per seguir el procediment de la sol·licitud?\nNo cal l’assessorament jurídic, el procediment està pensat perquè qualsevol persona hi pugui accedir, sense que en cap cas sigui necessària l’assistència jurídica experta.\n18. Què passa si l’Administració no resol la sol·licitud en el termini previst?\nS’estableix una regla general de silenci administratiu positiu, que implica l’estimació de la sol·licitud. No obstant això, aquesta regla s’ha d’exceptuar en els supòsits en què manifestament hi concorri algun dels límits previstos en la Llei 19/2014.\n19. La presentació d’una sol·licitud pot implicar alguna despesa per part de la persona sol·licitant?\nLa Llei 19/2014 estableix que l’accés a la informació pública és gratuït, sempre que les dades siguin consultades en el lloc on es troben dipositades, o bé, si existeixen en format electrònic, puguin ser lliurades per correu electrònic. L’expedició de fotocòpies pot restar subjecta a una contraprestació econòmica.\n20. Com a persona sol·licitant, puc veure’m afectada pel dret d’accés a la informació pública d’algú altre?\nEn cas que el dret d’accés d’altres persones afectessin els vostres drets o interessos, l’Administració us ho comunicaria i tindríeu 10 dies per a presentar-hi al·legacions, sempre que aquestes poguessin ser determinants, segons regula l’article 31 de la Llei 19/2014.\n21. En quin format se’m proporcionarà la informació sol·licitada?\nL’Administració us proporcionarà la informació en el format que hàgeu sol·licitat en el formulari de sol·licitud. No obstant això, en certes circumstàncies us pot proporcionar la informació en un format diferent al sol·licitat, com per exemple si hi ha una alternativa més econòmica o raonable, si la informació ja ha estat difosa o si hi concorren altres circumstàncies regulades en l’article 36 de la Llei 19/2014.\n22. Si vull saber quins grups d’interès influeixen en les polítiques de la Generalitat, ¿cal que faci una sol·licitud?\nNo cal. Hi ha un registre de grups d’interès, que depèn del Departament de Justícia, al qual s’accedeix telemàticament a través del web d’aquest Departament i que incorpora un formulari de consulta telemàtica. Podeu accedir-hi a l’enllaç següent: http://justicia.gencat.cat/ca/ambits/grups_interes/consulta_grups_interes/index.html\n23. Si vull tenir accés a la informació pública d’una entitat local, ¿puc utilitzar el formulari de la Generalitat?\nLa millor opció és que sol·liciteu la informació directament a l’entitat local en qüestió, però també ho podeu fer utilitzant el formulari de la Generalitat, que, si escau, derivarà la sol·licitud a l’entitat local destinatària.\n24. Si tinc un dubte sobre l’accés a la informació pública, sobre el Portal de Transparència o sobre el dret d’accés, ¿com el puc resoldre?\nPodeu resoldre el dubte mitjançant la bústia de contacte de la Generalitat. Aquest és l’enllaç:\nA través d’aquesta bústia de contacte podeu fer una consulta, una queixa o un suggeriment (CQS) sobre el procediment de la sol·licitud. En el formulari de contacte heu de seleccionar com a tema “Administració pública” i com a subtema, “ Govern Obert i Transparència”.\nTambé ho podeu fer a través del Portal de Transparència de la Generalitat, apartat Ajuda / Contacte.https://ovt.gencat.cat/gsitfc/AppJava/generic/conqxsGeneric.do?webFormId=471&set-locale=ca_ES


El Pla especial del port ara serà Pla director, i continua acumulant retard\nEl Pla especial del port ara serà Pla director, i continua acumulant retard\n15/12/2020 Societat - Jordi Rodríguez\nEl Pla especial del port de Palamós continua caminant lentament en el seu llarguíssim periple per fer-se realitat. Ara el pas és especialment pausat, en espera que es concreti un canvi de marc jurídic contemplat a la nova Llei de ports de Catalunya. Aquest instrument, que ja fa un any que es va aprovar al Parlament, comportarà que ja no es parli de Pla especial sinó de Pla director, segons ha explicat el director general de Ports de la Generalitat, Joan Pere Gómez.\nEl juliol passat va fer quatre anys que l'Ajuntament de Palamós i Ports van firmar el protocol per a l'inici de la redacció d'aquest document. Es tracta d'un instrument de planificació urbana per establir l'estratègia de desenvolupament del port, i ordenar els seus usos i activitats. Una proposta especialment interessant per a un municipi com Palamós, molt lligat a l'activitat portuària. En la fase prèvia a la redacció del Pla es va incloure un procés de participació ciutadana. Ja fa més de dos anys que se'n van fer públiques les conclusions, i aviat en farà quatre que es va constituir la comissió informativa especial, que compta amb la participació de tots els grups polítics municipals, i que fa el seguiment de tot el procediment. Fem aquestes referències temporals, per donar una idea de la velocitat a què avança tot plegat. El divendres passat, el director general de Ports de la Generalitat, Joan Pere Gómez, va visitar Palamós i va posar al dia el calendari.\nAlgunes de les conclusions que es van recollir en el procés participatiu van ser facilitar la continuïtat del passeig del Mar i la integració del port amb la vila, millorar la gestió i adequació de la zona d'aparcament, així com la mobilitat del trànsit rodat a la façana portuària. També es va parlar de renovar les edificacions i promoure nous usos portuaris i dels esports nàutics, en especial la formació i l'escola de vela, o potenciar l'activitat pesquera. S'ha de veure també com encaixen aquestes aportacions en la redacció del document. Hi ha d'haver un avanç del Pla amb les línies estratègiques i un informe mediambiental preliminar, abans d'abordar la seva elaboració definitiva.\n10/01/2020 - Serveis Junts per Catalunya demana una comissió per al Pla Especial del Port


Sessions comentades de música en viu per a Escoles Bressol, Educació Infantil, Primària, Secundària, Educació Especial, Escoles de Música ... Presentació en forma d'audició de diferents instruments al voltant d'un eix temàtic per part d'un músic professional, que explicarà pedagògicament el orígens, característiques, sons, tècniques i estils emprats amb cada instrument.\nRealitzem qualsevol de les nostres Audicions Didàctiques a l’Aula, a distancia, a través de les Noves Tecnologies. És la nostra Aula Virtual, que tot i anomenar-se així, els instruments, els sons, les explicacions i comentaris… tot el que us oferim és real i en directe, això sí, a través d’una pantalla.\nEls nostres Tallers Musicals a l'aula són activitats pensades per anar més enllà de l'audició/concert didàctic comentat o per a complementar-lo. En aquests tallers els vostres alumnes hauràn de passar a l'acció: Pràctica Instrumental, experimentació sonora, riures, improvisació, coordinació, pràctica en grup, treball rítmic, descoberta del món la la producció sonora, ... US PORTEM INSTRUMENTS PER A TOTS I TOTES I SOM-HI!!!\nAudicions/espectacles musicals en format de duo, trio o quartet: didàctiques, cómiques, fantàstiques...\nRealitzades en un teatre, sala polivalent, auditori, escenari exterior...\nAquí teniu el nostre catàleg amb totes les activitats que oferim!!!


Ves a vendre tot el que tens…després vine i segueix-me – Parròquia Sant Pere de Rubí\n17/10/2021 | By Mn. Mariano In Full Parroquial\nJesús es posa en camí cap a Jerusalem, però abans de marxar d’aquell indret arriba corrents un desconegut que cau de genolls davant d’Ell per retenir-lo. No és un malalt que demani ser guarit. No és un leprós que, ajagut a terra, implori compassió. Demana una altra cosa.\nEl que busca en aquell mestre bo és llum per orientar la vida: «¿Què he de fer per heretar la vida eterna?» No és una qüestió teòrica, sinó existencial. No parla en general; vol saber què ha de fer ell personalment.\nAbans de res, Jesús li recorda que «només Déu és bo». Abans de plantejar-nos què cal “fer”, hem de saber que vivim davant d’un Déu bo com no ho és ningú: en la seva bondat insondable hem de recolzar la nostra vida. Després, li recorda «els manaments» d’aquest Déu Bo. La resposta de l’home és admirable. Tot ho ha complert des de petit, però sent dintre seu una aspiració més fonda. Cerca quelcom més. «Jesús el va mirar amb afecte». La seva mirada expressa ja la relació personal i intensa que vol establir amb ell. Jesús entén molt bé la seva insatisfacció: «Encara et falta una cosa». De primer, no pot viure aferrat a les seves possessions: «vés a vendre el que tens». De segon, ha d’ajudar els pobres: «dóna’ls-hi els diners». Finalment, «vine i segueix-me». Tots dos podran recórrer junts el camí vers el Regne de Déu\nL’home s’aixeca i s’allunya de Jesús. Oblida la seva mirada afectuosa i se’n va trist. Sap que mai no podrà conèixer la joia i la llibertat dels qui segueixen Jesús. Marc ens explica que «era molt ric». ¿No és aquesta la nostra experiència de cristians satisfets dels països rics? ¿No vivim atrapats pel benestar material? ¿no li falta a la nostra religió l’amor pràctic als pobres? ¿no ens falta l’alegria i llibertat dels seguidors de Jesús? És a tu que et diu ara: «Encara et falta una cosa: ves a vendre tot el que tens i dóna-ho als pobres, i tindràs un tresor guardat en el cel. Després torna i vine amb mi». Jo no sé pas el que tu has de vendre o si ja ho has donat tot, però és important que sentis l’atracció de la pobresa. Si no t’has negat a tu mateix en els teus gustos i plans, llavors no has fet res. Encara que t’hagis deixat cremar viu. Sense caritat, no serveix de res.\nMaria, la Mare de Déu del Pilar, consola els pobres i anima els qui ho han donat tot perquè continuïn donant-se més. En definitiva, ella ens pot ensenyar a recórrer el camí dels pobres per al món, els quals són infinitament rics per al cel.\nPrevious StoryGermans de Jesucrist\nNext StorySer sal de la terra y llum del món


La Generalitat convoca els premis a les millors Fogueres 2022\nFoguera oficial de l'Ajuntament 2018 (Foto de www.alicanteturismo.com/)\nEls guardons, dotats amb un total de 25.000 euros, es concedeixen a les millors fogueres grans de la província ia l'artista de la foguera guanyadora de la secció especial d'Alacant.\nLa Generalitat ha publicat al Diari de la Generalitat Valenciana la convocatòria del Premi President i els Premis Generalitat a les Fogueres 2022, la quantia dels quals ascendeix a 25.000 euros.\nPresidència de la Generalitat va crear estes guardons el 2018, mitjançant el decret 12/2018 d'11 de juny, per potenciar el patrimoni sociocultural alacantí i reconèixer les entitats o associacions creadores de les millors fogueres grans de la província d'Alacant, així com la persona artista de la foguera guanyadora de la secció especial de la ciutat dAlacant.\nTal com estableix el decret, la Federació de Fogueres de la ciutat d'Alacant, així com les entitats corresponents dels municipis i els ajuntaments que celebren estes festes, atorguen els premis respectius per la construcció de les millors fogueres grans en reconeixement a l'esforç de les associacions creadores dels monuments. D'esta manera, la Generalitat concedeix els seus guardons a les fogueres que han resultat guanyadores a cada edició.\nTant la Federació de Fogueres de la ciutat d'Alacant com les entitats o ajuntaments competents tindran un termini de dos mesos a partir del dia 24 de juny, festivitat de la festa de Sant Joan, per notificar quines han estat les fogueres guanyadores a l'edició fogueres 2022 a Alacant ciutat i municipis respectius de la província d'Alacant, així com la persona artista de la foguera guanyadora de la categoria especial de la ciutat d'Alacant.\nCal destacar que, tal com recull la convocatòria, l'associació o l'entitat guardonada amb el Premi President a la Millor Foguera de categoria Especial rebrà Euros 5.000. Així mateix, els premis Generalitat destinaran 5.000 euros a la persona artista de la foguera de categoria especial seleccionada, mentre que les millors fogueres per categories de la ciutat d'Alacant rebran 1.000 euros cadascuna.\nEls Premis Generalitat a les fogueres a municipis de més de 20.000 habitants estan dotats amb 1.000 euros i els Premis Generalitat a les millors fogueres a municipis de la província d'Alacant de menys de 20.000 habitants tenen una dotació individual de 500 euros.


Piera ofereix un habitatge per a l’acollida de persones refugiades\nEn el marc de les accions de sensibilització i promoció per a l’acollida de persones refugiades que s’estan duent al municipi de Piera, l’Ajuntament ha ofert un habitatge de protecció oficial amb lloguer social per a l’acollida d’alguna persona o família refugiada.\nEl pis ha estat registrat a l’inventari de recursos que gestiona la Generalitat de Catalunya amb l’objectiu que les entitats que formen part del Programa Estatal de Refugi puguin derivar-hi persones que tinguin condició de refugiades i que hagin d’entrar en la fase d’integració anant a viure en un municipi i començant a ésser més autònomes. En el moment en què aquestes persones arribin s’activaran els protocols d’acollida municipals habituals per oferir-los informació i acompanyament, així com afavorir-ne la integració social i promoure la participació en cursos de llengua, de coneixement de la societat catalana i laborals.\nPiera compta també amb un grup de mentores que han estat formades en el marc del Programa Català de Refugi per tal de poder acompanyar i donar suport en l’acollida a les persones refugiades a través de l’aprenentatge de la nostra llengua, la recerca de feina i l’establiment de vincles amb les persones i entitats del municipi i la comarca.\nEs recorda als pierencs i pierencs que fer de voluntari en el programa de mentoria és una de les formes de col·laborar amb l’acollida de persones refugiades a més de donar suport a la tasca de les ONGs que intenten lluitar contra les causes que provoquen els desplaçaments forçosos. Així mateix, els propietaris d’habitatges buits poden posar-se en contacte amb l’Ajuntament per a llogar-los o cedir-los per a l’acollida de persones refugiades.\nArticle anteriorDesobediència activa, resistència passiva\nPròxim articleLa Unió Empresarial de l’Anoia celebra avui el Fòrum del Talent


El vídeo d'una baralla a la sortida d'una discoteca de Reus que va acabar a ganivetades - Poble Andorrà\nEl vídeo d’una baralla a la sortida d’una discoteca de Reus que va acabar a ganivetades\nEl vídeo s'ha publicat a través de les xarxes socials\nA través de les xarxes socials s’ha publicat un vídeo en el qual es veu una baralla entre dos grups de joves a la sortida d’una discoteca de Reus. Després dels moments que han quedat gravats, dos joves han resultat ferits per arma blanca. Els fets han tingut lloc a les 5:30 h del dissabte a la zona de Peixeteries. Un dels joves va ser localitzat pels Mossos d’Esquadra amb diverses ganivetades i el segon va ser localitzat pels agents mentre arribava a l’hospital. De moment, no hi ha hagut detencions.\n— Guillem Ramos-Salvat (@ramossalvat) May 8, 2022\nCom aquestes es veuen cada cap de setmana a Andorra. El darrer cap de setmana sense anar mes lluny, un no resident va acabar a l’hospital apallissat per un gran grup de menors d’encamp als voltants de la discoteca del Buda. I fara tres caps de setmana en una altra baralla als voltants de La Borda, ja van detenir a un jove per portar una navalla, justament a la porta de l’establiment viatges montmantell. Andorra ja no es el que era, i ja molts joves que viuen en families desestructurades tant de baix poder adquisitiu com d’alt nivell adquisitiu. I s’estan formant molts grupets de joves que alla on van l’han de liar.\nTienes toda la razón, pero de la paliza al chico de fuera del buda no he visto ninguna noticia, ni del que le encontraron la navaja. Pensamos que en andorra no pasan estas cosas y si que pasan pero les interesa más esconderlas y hacer que aquí no hay conflictos, pero luego publican sobre Reus… una vergüenza creo yo.


▷ ⭐Definició de grassonet⭐ - Significat, Exemples i Sinònims\nelcorrector.cat » Definició de grassonet\nDefinició de grassonet\nA continuació pots trobar La definició i nombrosos exemples de com utilitzar la paraula grassonet, en aquesta web de rectificacions ortogràfiques pots veure com es pot usar en un context real aquesta paraula i utilitzar un dels sinònims que et proposem de la llista completa que pots trobar aquí a més veuràs la seva Definició perquè et sigui molt més simple entendre què significa grassonet.\nBanda de tela o de paper fixada al sostre d’un escenari per figurar un sostre, el cel, els núvols, etc.\n¿Cóm es diu grassonet en castellà? / ¿Cómo se escribre y se dice gordito en catalán?\nSi vols saber com es diu en espanyol grassonet has de saber que la seva traducció és gordito pots descobrir en la nostra lloc web més exemples en català perquè et sigui més simple contextualitzar-la en castellà.\nExemples de com utilitzar grassonet\nPer tant, no depèn de si un […] és prim o grassonet, sinó de la forma […] del coll i la cara.\nUna altra característica és que el mascle adult deixa de ser grassonet i més aviat es converteix en un flac molt actiu.\nÉs just i perfecte, amb un so més «grassonet» del que obtens amb un micròfon gran d’estudi, […] com ara el KSM32.\nUn petit grassonet d’ulls blaus va venir a veure «, li va dir a la seva amiga Lettitia.\nDe l’grassonet Oscar, obsés amb els llibres, Díaz diu que: «El noi implicava la seva bobera com un Jedi càrrega […] el sabre de llum?\nClaudia és […] coautora de «GRASSONET Does not Mean […] Healthy», un llibre que ofereix un pla de tractament per a nens llatinoamericans amb sobrepès.\nL’Ekeko és un personatge físicament un senyor gran grassonet i amb vigotitos, aquesta carregat de tot el que et puguis imaginar pel mateix fet es […] […] l’anomena Déu de l’abundància.\nEn Xcaret és la llar de l’afable i amistós tapir o […] Poloc que significa grassonet en llengua Maya, […] espècie rara i poc coneguda.\nEn alguns […] comandaments de televisor, s’amaga un botó blau: si ho prems, apareix un homenet grassonet, normalment tombat en un sofà.\nHe de beure […] només llet sencera, almenys fins que tingui dos anys, encara si sóc un bebè «grassonet.\nAl carrer de Sant Pacià trobem el Celler Salvà, un lloc d’ambient […] molt familiar que regenta, des de fa sis anys, Salvador […] Cornella, o «el Gordito», com l’anomena [.. .] afectuosament la seva dona.\nVa arribar un noi mig grassonet, un tipus xerraire, enginyós i divertit «que li va dir que hauria de fer cinema perquè tenia» una cara molt bona per als drames romàntics «, ha […] explicat Banderes.\nBUSCANT JOVE masculine INSHAPE NICE cuate el futur que gaudeix d’un antic Gordito Residia a la Ciutat de Mèxic 10 anys i sempre han volgut el país, la cultura, el menjar, la música i […] […] els homes interessats a fer amics o més, si us plau es sincer, honest, cura i divertit Crec que parlo bastant Catalan Encara que qui sap – perquè no ens veurem LOL\nTambé ens va estar parlant de Dante, […] que estava molt grassonet i que era igual […] que Jordan quan era petit.\nCom més llana lligues, més grassonet quedarà l’anell.\nPere és un nen grassonet i tots es burlen d’ell.\nNosaltres podem forcejearnos a mà dreta amb un simpàtic grassonet.\nDescripció: A l’Jefazo li […] fa por treballar a l’oficina els caps de setmana, farà tot el possible perquè el Gordito i el Ossets treballin amb el.\nVa ser una correguda triomfal que […] va deixar dos noms per a la història. El primer d’ells el de Salamanquino, el toro que va obrir plaça, i el segon el de baratero, un brave exemplar que va prendre 17 pulles i va matar set cavalls, fins que finalment va ser estoqueado per El Gordito.\nPerò la veritat […] és que ella sabia que el seu marit s’estava posant grassonet.\nSofà al qual es creadors defineixen com un «grassonet que es va negar a posar-se a règim» per la seva formes rodones i voluminoses.\nEl set es va dividir en una hora de grans èxits on la gent va corejar «Beverly Hills» «Memories» «Troublemaker» «Pork And Beans» «Hash Pipe» entre d’altres hits, i fins i tot va victorejar l’aparició especial de la «mascota oficial» de la banda en aquesta gira: Hurley, l’actor Jorge García, un dels oceanic six, el grassonet simpàtic de la nostra sèrie favorita, LOST.\nI no podem deixar d’esmentar a l'[…] carpincho, aquest tranquil grassonet que passa la major part […] del temps menjant fulles, banyant-se o descansant al sol.\nLa pobra Comissària volia un programa més lleuger i ha acabat amb un de grassonet.\nMotivat per buscar una millor figura en la seva adolescència (en aquell […] llavors era grassonet) es va aficionar […] al bàsquet, esport que encara practica.\nUn sofà grassonet\nÂ¿QuiÃ © n […] va dir que ser un grassonet és dolent per a la teva salut?\nAquella històrica tard es van bregar caps de bestiar de Murube i van torejar els espases Manuel Dominguez, Antonio Carmona, «El Gordito», i Rafael Molina «Lagartijo».\nNo gaire lluny del seu […] taula, un home grassonet, de pell fosca […] va posar un vell orgue i va començar a moldre una melodia antiga.


Equipo Nizkor - Mas llança un avís a ERC: "Que la temptació partidista no ens confongui: l'adversari és l'Estat".\nMas llança un avís a ERC: "Que la temptació partidista no ens confongui: l'adversari és l'Estat"\nA les portes de la setmana clau pel bloc sobiranista per decidir si és possible tirar endavant la consulta del 9 de novembre, suspesa pel Tribunal Constitucional (TC), Artur Mas ha volgut llançar un missatge d'alerta als seus socis pel dret a decidir (en especial, sense citar-la explícitament, a ERC): "Que la temptació del joc partidista no ens confongui: l'adversari és l'Estat".\nMas ha aprofitat la seva intervenció en el Dia dels Convergents, la festa del partit celebrada a Manresa, per recordar a ERC que en les eleccions del 2012 els electors van repartir "responsabilitats", de manera que no només li toca donar la cara al Govern de CiU. Fent servir un símil futbolístic per referir-se a la competència electoral entre CiU i ERC, ha considerat legítim "intentar ser titular en el teu equip", però "una altra cosa és jugar a favor de l'adversari, que és l'estat espanyol". Si els partits catalans "fan pinya", ha dit, el procés sobiranista "probablement sortirà bé". Per aquest motiu ha fet una crida als partits pro consulta perquè siguin "part de la solució, no del problema" i ha subratllat que "mai cap partit català havia anat tan lluny" com CDC en la "defensa de Catalunya".\n"En aquest país hi haurà un abans i un després del que estem fent". Amb aquesta reflexió ha arrencat l president de la Generalitat, la seva intervenció a Manresa, on ha volgut expressar també el seu "homenatge amb lletres d'or" a la "Catalunya resistent" que en les pitjors condicions possibles "se'n va sortir". "Tenim fe en Catalunya", ha reblat.\nMas ha posat en dubte les conviccions democràtiques de l'estat espanyol, en intentar per tots els mitjans possibles impedir la consulta del 9 de novembre. "L'Estat ens està ensenyant la seva cara més intolerant, més prepotent", ha denunciat. "L'Estat tira pel dret i fa pam i pipa a la democràcia", ha comentat. Segons Mas, l'Estat està convertint la Constitució en un "trágala", en una "gàbia" per retenir Catalunya.\n[Font: Per Roger Mateos, Manresa, Ara, Barcelona, 11oct14]


1. Ciència i societat\nInici > Divulgació > Museu > Exposicions > Exposicions permanents > 1. Ciència i societat\n2. Medicina i societat\nCol•lecció cientificomèdica de la Universitat de València\nOrganitza: Universitat de València i Institut d'Història de la Medicina i de la Ciència López Piñero\nComissari: José Ramón Bertomeu Sánchez, Joaquim Guillem Llobat, Àlvar Martínez Vidal y Pedro Ruiz-Castell (coordinador)\nLloc: Sala d'exposicions del Palau de Cerveró\nHorari: Oberta al públic de dilluns a divendres de 9 a 20 hores. Tel. per a visites guiades: 963 864 922\nL'exposició compta amb peces de la col•lecció d'instruments científics i mèdics de la Universitat de València, així com amb material procedent del seu patrimoni bibliogràfic i documents audiovisuals. La visita a la mostra s’inicia amb la càmera solar de l'Observatori de la Universitat (1935) i conclou amb l'equip de difracció de Raigs X (1956-1957).\nSegons destaca Antonio Ariño, vicerector de Cultura i Igualtat, «la mostra és la primera part de la col•lecció permanent dels fons cientificomèdics de la Universitat. Fons que compten amb una llarga història». En total són més de 1.800 peces, que tal com ha assenyalat Ariño, «continuen creixent, amb diferents donacions de metges, que la fan estar viva i en constant evolució. Es tracta, per tant, d'una mostra singular per la seua qualitat expositiva i perquè expressa una part fonamental de la identitat de la Universitat».\nPer la seua banda, Pedro Ruiz-Castell, coordinador del comitè científic, insisteix en la necessitat de valorar aquest patrimoni i facilitar la seua interpretació. Ademés, afirma Ruiz-Castell, «la mostra tracta de presentar i divulgar el treball que realitzen els investigadors de l'Institut d'Història de la Medicina i de la Ciència López Piñero, mitjançant una sèrie de qüestions que permeten al visitant aproximar-se a la història de la ciència d'una manera diferent».\nLa mostra planteja al visitant una sèrie de preguntes obertes que articulen el discurs expositiu i que permeten explorar diferents temes relacionats amb la producció del coneixement i la pràctica medicocientífica. Les qüestions plantejades són una invitació a reflexionar sobre la manera en què ha participat la medicina, la ciència i la tecnologia en els processos de transformació de les societats actuals, al mateix temps que suposen una manera crítica d'abordar els problemes del present.\nPer a començar, s’aborda la complexitat de definir als professionals de la ciència i la importància de les contribucions dels científics aficionats. A continuació, es presenten les relacions de poder entre els experts i els profans, en les quals destaca el paper del coneixement dels experts en el desenvolupament de les societats modernes, mitjançant els vincles que han mantingut amb la justícia, la salut pública i la gestió el risc. Ademés, es mostra com incorpora el desenvolupament de l'activitat científica una important càrrega política, ideològica i social. També s'aprofundeix en la qüestió de com ha mobilitzat la presència constant de diverses malalties entre la població valenciana al llarg de la història tots els recursos a l'abast (lepra, paludisme o malària). Finalment, es posa en relleu com s'ha manifestat l'exclusió de gènere a través de la devaluació de les activitats que han realitzat fonamentalment les dones, així com les dificultats que han tingut per a la seua professionalització.\nL'exposició Col•lecció cientificomèdica de la Universitat de València es divideix en dos grans mostres temàtiques. Aquesta és la primera d'elles, inaugurada el 20 de desembre de 2013 al Palau de Cerveró amb el títol 1. Ciència i societat. La segona mostra temàtica, baix el títol 2. Medicina i societat, se situa al Deganat de la Facultat de Medicina de la Universitat de València.


Xipre - Viatges EUROVACANCES\nInici » Internacional » Xipre\nAfirma la mitologia grega que Afrodita va néixer de l’escuma del mar durant els anys de la Titanomàquia, després que Crono ferís a Urà i llencés les seves restes a l’oceà. I la jove deessa, envoltada de terres verges per escollir, decidí viure a l’illa més idíl·lica de totes. De Xipre en faria el seu regne i de la mítica Pafos la seva capital. La deessa de l’amor i de la bellesa no hauria pogut tenir més bon gust.\nEl mite d’Afrodita no és un mal reclam per a la tercera illa més gran de la Mediterrània. Si més no va ser prou atractiu per convèncer a neolítics, egipcis, micènics, fenicis, assiris, perses, ptolomeus, romans, bizantins, francs, venecians, turcs i britànics. Tots ells s’instal·larien a Xipre i tots, absolutament tots, deixarien la seva petjada a l’illa. El resultat és evident: hi ha monuments de totes les èpoques i totes les civilitzacions, concentrats en un espai prou gran per acollir els paisatges més diversos i prou petit perquè es puguin visitar tots còmodament sense canviar d’hotel. No hi ha dubte que Afrodita sabia escollir bé les seves terres.\nEstada a hotel de 4**** superior a Limassol.\nPauta de vacunació per COVID-19 completada un mínim de 14 dies abans de començar el viatge.\nPresentació a l’aeroport de Barcelona i sortida del vol a una ciutat europea, on connectarem amb el vol a Làrnaca. Una vegada a l’illa anirem a instal·lar-nos a un hotel de Limassol, on ens allotjarem les properes sis nits. Sopar i allotjament a l’hotel.\n2n Dia – Limassol – Kourion – Omodos – Limassol.\nComençarem el dia al fort medieval de Limassol. Seguidament visitarem Kourion, un dels centres arqueològics més importants del país. Durant el recorregut veurem el teatre greco-romà, l’anomenada casa d’Eustolios i el santuari d’Apol·lo Ylatis, situat en un important lloc de culte des del segle VIII aC. Dinarem i a la tarda coneixerem el poble d’Omodos, conegut pels seus vins. Aquí visitarem el monestir de Stavros i l’antiga premsa de raïm de Linos. Finalment retornarem a Limassol. Sopar i allotjament a l’hotel.\n3r Dia – Limassol – Nicòsia – Limassol.\nAvui coneixerem Nicòsia, la dividida capital del país. Durant la visita veurem el monument a la Llibertat, travessarem les muralles venecianes del segle XVI i entrarem al centre històric de la ciutat, on encara es respira l’ambient medieval de molts dels seus edificis. Aquí descobrirem la magnífica Catedral de Sant Joan i entrarem al Museu Arqueològic, on s’exposen materials des del període Neolític fins al Bizantí. També entrarem a la zona turca per conèixer la catedral de Santa Sofia i l’interessant Buyuk Han. Dinarem durant les visites i quan acabem retornarem a Limassol. Aquest vespre soparem en una coneguda taverna local.\n4rt Dia – Limassol – muntanyes del Tróodos – Limassol.\nAquest matí recorrerem la serralada de Tróodos, coneguda pels seus monestirs i esglésies bizantines i els seus boscos i paisatges de muntanya. Durant l’etapa gaudirem de boniques vistes panoràmiques, passarem per poblets encisadors i ens aturarem a conèixer alguns dels monestirs més significatius. La primera parada la farem al poble de Pedhoulas on visitarem l’Església de l’Arcàngel Miquel, construïda l’any 1474. Aquesta església és una de les deu del país considerades Patrimoni de la Humanitat per la UNESCO i destaca per la impressionant decoració pictòrica del seu interior. Dinar en restaurant local. Aquesta tarda visitarem el monestir de Sant Joan, Patrimoni de la Humanitat per la UNESCO gracies a les pintures murals dels segles XI als XIV. Acabades les visites retornarem a Limassol per sopar i descansar.\n5è Dia – Limassol – Famagusta – Salamina – Limassol.\nDesprés d’esmorzar sortirem cap a la part turca de l’illa. La primera parada del dia serà a Famagusta, on visitarem la catedral de Sant Nicolau i la ciutadella gòtica. A continuació ens acostarem a la zona arqueològica de Salamina, la ciutat xipriota més important de l’antiguitat i capital de l’illa al segle VII aC. Completarem les visites del dia coneixent l’abadia de Bellapais, del segle XII, així com el port de Kyrenia. Dinarem durant el recorregut i a la tarda retornarem a Limassol per sopar i descansar.\n6è Dia – Limassol – Pafos – Limassol.\nComençarem les visites del dia a Petra Tou Romiou on la tradició situa el naixement d’Afrodita. A continuació ens aturarem a Geroskipou per conèixer l’església bizantina de Sant Paraskevi. Finalment arribarem a la zona arqueològica de Pafos, declarada Patrimoni de la Humanitat per la UNESCO. Del jaciment destaca la casa de Dionysos, coneguda pels seus magnífics mosaics. Dinarem i a la tarda visitarem les anomenades Tombes dels Reis, del segle VI aC. En acabar la visita retornarem a Limassol. Aquest vespre sortirem a sopar en una bona taverna local.\n7è Dia – Limassol – Lefkara – Larnaka – Barcelona\nEsmorzarem a l’hotel i sortirem vers Lefkara, població coneguda per les seves puntes i pels treballs d’orfebreria en plata. Tot seguit anirem a la població de Larnaka, situada sobre les ruïnes de l’antiga ciutat de Kition del segle XIII aC. En arribar visitarem la ciutat i coneixerem l’Església de Sant Llàtzer, la més important de la ciutat, que compta amb importants treballs barrocs en fusta. En acabar la visita ens traslladarem a l’aeroport per agafar els vols a Barcelona. Després d’aterrar a la ciutat comtal donarem per acabat el viatge del que esperem en guardin un bell record.\n2.960 € (IVA inclòs)\n395 € (IVA inclòs)\nVols de la companyia Aegean o Lufthansa, categoria turista.\nPensió completa durant tot el viatge, excepte els dinars del primer i setè dia.\nBegudes locals incloses als àpats.


Like Hostel Samolyot Samara Rússia - Ofertes d'hotels amb els MILLORS DESCOMPTES EN LÍNIA\nMoskovskoye Shosse 155, Promyshlenny, Samara, Rússia, 443084 - Veure al mapa\nMés informació sobre Like Hostel Samolyot\nConvenientment situat a Samara, Like Hostel Samolyot és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Like Hostel Samolyot és compromet a que la seva estada sigui el més còmoda possible. L'hotel ofereix Wi-Fi gratuït en totes les habitacions, recepció 24 hores, express check-in/check-out, Zones públiques amb Wi-Fi, aparcament de cotxes per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Like Hostel Samolyot és un lloc ideal d'estada pels viatgers que busquin encant, comfort i facilitat a Samara.\nCal que informeu el Like Hostel Samolyot de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Forta pedregada al Vallès i nevades fins a cotes força baixes\nA mesura que s'acosti el cap de setmana el temps serà cada cop més tranquil\n5 min. Barcelona 14/10/2020 15:42\n651x366 La carretera del Coll d'Ares, a uns 1.300 metres, ben nevada aquesta tarda / PEP MOLLÓ La carretera del Coll d'Ares, a uns 1.300 metres, ben nevada aquesta tarda / PEP MOLLÓ\n651x366 Núria amb cinc centímetres de neu aquesta tarda / Turisme Vall de Núria Núria amb cinc centímetres de neu aquesta tarda / Turisme Vall de Núria\nTal com s'esperava, aquesta tarda les tempestes han rebrotat en moltes comarques centrals i de l'est, uns aiguats que han anat acompanyats de molts llamps i trons, i fins i tot de pedregades en alguns casos. Aquest migdia s'ha vist precipitació sòlida a Vilassar de Mar, però la pedregada més forta de la tarda ha afectat diversos municipis del Vallès Oriental, com ara Granollers, l'Ametlla del Vallès, la Roca o Cardedeu, en alguns casos fins i tot amb pedra bastant grossa. A diferència del migdia i de la passada nit, aquesta tarda els ruixats han avançat amb rapidesa i això ha evitat grans acumulacions d'aigua.\nPedregada històrica A Granollers🙌🏻 @eltempsTV3 @ElTemps_cat pic.twitter.com/eOyGRwI2vJ\n— Gerard Carpinell (@gcarpi) October 14, 2020\nForta tempesta i pedregada a La Roca @infovalles_votv @AlfredRPico @TomasMolinaB @324cat @eltempsTV3 @MeteoBarrufet @Josepcasasnovas @eloicordomi @LaRocaV @gemmapuigf @jordirodoreda3 @alexmegapc @TempsCatalunya @angelgalanmont pic.twitter.com/NDL6BzORmL\n— LidiaBeltrán (@aidilbeltran) October 14, 2020\nD'entre les pluges més abundants d'avui fins a les vuit del vespre en destaquen en (l/m2):\nCabrera de Mar, 21\nLa Bisbal d'Empordà, 16\nEls ruixats han deixat nevades abundants al Pirineu Oriental i al Cadí, amb una cota de neu que ha baixat en picat fins a situar-se poc per sobre dels 1.000 metres. A Núria el gruix de neu ha arribat als 6 centímetres, i a Ulldeter, a la cota 2.400 se n'hi han acumulat 8. La neu ha arribat també a les cotes més altes del Montseny durant els ruixats abundants d'aquesta tarda.\nDoncs neva amb ganes per sobre els 1300m a #Molló! #neucat carretera de Coll d’Ares ara mateix @transit @meteocat pic.twitter.com/lOK7jTm4zh\n— Pep Coma 🎗 (@pepcoma) October 14, 2020\nTuro del home ara mateix , estic flipant!!!! @btveltemps @TomasMolinaB @quimtorrella @meteocat @marcosamores pic.twitter.com/DlPhn71gA2\n— 𝐉𝐨𝐫𝐠𝐞 𝐅 (@Jorgihoo) October 14, 2020\nLa neu s'instal·la al Pirineu més d'un mes abans que els últims anys\nDemà el temps serà més estable i assolellat, però a la tarda encara es podrien repetir alguns ruixats i tempestes de poca estona en comarques com la Garrotxa, la Selva, el Gironès o el Baix Empordà. El cap de setmana aquesta vegada no hi haurà pluges ni un temps revolucionat. Dissabte en tot cas el pas d'un front pot fer que el cel quedi enterbolit. Les pluges podrien tornar d'avui en vuit, al voltant de dimecres que ve, amb una borrasca que s'entreveu molt més important al Pirineu i Prepirineu, sobretot al vessant sud, que no pas a prop de la costa.\nAvui l'ambient serà més fred que ahir, i les pròximes nits es notarà una baixada de les temperatures, especialment en sectors de la meitat oest. De cara al cap de setmana continuarà l'ambient clarament de tardor a les nits i a primera hora, però en canvi les temperatures diürnes s'enfilaran bastant més que els últims dies. La tendència a llarg termini és que el fred se'n vaig durant uns quants dies: això es notarà sobretot a mitjans de la setmana que ve.\nAvui el vent bufarà amb ganes al sud, especialment a les Terres de l'Ebre, on a la tarda hi haurà cops de vent de 70 o 80 km/h en molts indrets. Demà el mestral seguirà bufant i la tramuntana s'endurirà al nord de la Costa Brava. El cap de setmana, per contra, el vent gairebé desapareixerà.\n651x366 Cops de vent màxims previstos per aquesta tarda Cops de vent màxims previstos per aquesta tarda\nLes pluges d'aquesta nit han tornat a provocar alguns problemes, especialment concentrats al Maresme, el Gironès, la Selva i el Baix Empordà. Els aiguats han sigut molt locals i insistents, fet que ha provocat grans acumulacions d'aigua en alguns municipis i pluges molt més minses a pocs quilòmetres. Les incidències més importants s'han concentrat a Sant Cebrià de Vallalta, on una estació particular ha recollit fins a 100 l/m 2 en poques hores. L'aiguat ha provocat inundacions de baixos i la caiguda d'alguns arbres. Tant la carretera que va a Sant Iscle de Vallalta com alguns carrers del poble van quedar tallats a la nit a causa de diverses esllavissades, segons informa l'Ajuntament.\nLes pluges també han afectat amb força indrets més pròxims a la costa. A Canet de Mar s'hi han acumulat 79 l/m 2, a Sant Feliu de Guíxols 75, a Arenys 51 i a Llagostera 46. Les pluges han fet córrer l'aigua per carrers i rieres en molts d'aquests municipis. De matinada també ha plogut en comarques centrals sense tantes ganes. Com sol passar en aquesta època de l'any, les pluges, tot i ser molt abundants, han anat poc acompanyades de llamps i trons.\nSant Cebrià de Vallalta @meteocat @eltempsTV3 @meteorac1 @emergenciescat @AleixSerraUro @SantiSegalaG @rogervendrell @eliseuvilaclara @Oriol_RB @Vakapiupiu @clapi4 pic.twitter.com/ckIpuKhwtj\n— Ricard R (@Ricardripi) October 13, 2020\nEl rial del Bareu d'Arenys de Mar fa no res... (videu by E. Badosa)  @meteocat  @MeteoBarrufet  @ARAmeteo  @MeteoMauri  @MeteoAdM  @meteopallars  @Meteo_Pyrenees  @eltempsTV3  @AlfredRPico  @Monica_Usart pic.twitter.com/z26CEBXNzO\n— Pere Alzina (@BeyondBCN) October 13, 2020\nImatge radar de les darreres 4 hores. Els xàfecs han estat molt intensos entre el Maresme i el sud de la Costa Brava. S'han anat generant diversos ruixats i s'han mogut molt poc. Això fa que les quantitats de precipitació acumulada siguin importants. pic.twitter.com/ChSLXenOt1\n— Meteocat (@meteocat) October 13, 2020\nAquesta tarda i nit també augmentaran les nevades al vessant nord del Pirineu, amb una cota de neu que anirà baixant i que de nit podria arribar a caure fins als 1.000 metres a la Vall d'Aran, al nord del Pallars, a Andorra o fins i tot a la Cerdanya. Neu fins i tot en cotes més baixes que en els últims canvis de temps.


El Rayo planta cara al Barça però no pot evitar la golejada - Regió7\nEl Rayo planta cara al Barça però no pot evitar la golejada\nL’equip d’una bona Paula Fernández va aguantar 80 minuts amb l’1-0 de Jana, però va perdre per 4-0\nPaula Fernández va exhibir talent i caràcter | LA LIGA\nEl camí del Barça a la lliga continua inalterable, amb 14 victòries consecutives, però la visita d’un Rayo en hores baixes va complicar la vida al campió d’Europa fins a extrems gairebé inimaginables. La defensa sesrovirenca Jana Fernández, titular en el matx de dissabte, va obrir el marcador al minut 15, però si l’expectativa era de golejada, les madrilenyes, amb la fruitosenca Paula Fernández fent altra volta un partit destacat, van aguantar fins al minut 80 i, fins i tot, van tenir un parell d’ocasions, entre elles un gol anul·lat a Ponciano per fora de joc. Al final, però, Melanie, Jenni Hermoso des del punt de penal i Aitana van fer pujar el marcador fins al 4-0.\nLa presència de Paula Fernández en l’únic partit que el Rayo pot jugar a Catalunya va motivar la presència d’un nombrós grup de seguidors de la Penya Blaugrana de Sant Fruitós de Bages i el Fruitosenc femení. En acabar el partit, la jugadora va anar a saludar i firmar autògrafs a les seguidores.\nEl Rayo ocupa a hores d’ara la penúltima posició, i no és a la cua perquè el Vila-real va ser sancionat. L’equip del conegut barri madrileny està vivint una temporada convulsa, amb una vaga a la pretemporada i un episodi en diversos partits que es va repetir al Johan Cruyff: els metges de la banqueta blaugrana van sortir a socórrer les rayistas Isadora i Iris, ja que les fèmines del Rayo no tenen metge en els seus partits.\nDe la resta de la jornada va destacar el triomf del Reial Madrid en el derbi amb el Madrid CFF, amb dues dianes d’Esther i una d’Athenea. Les de Toril, però, encara estan lluny de les places de Champions, que ocupen la Reial Societat i l’Atlètic de Madrid.


Amics que guareixen\n“Només en el perill es coneix el vertader amic”.\nPer la meva tasca d’orientació familiar m’he trobat escoltant problemes quotidians, problemes o conflictes que moltes vegades els podria solucionar una bona amiga. El bon amic deixa rastre i fins i tot quan no hi és o, ni que passin els anys, queden en el cor i memòria de la persona que ha estat amiga les vivències i les ajudes que han existit.\nFixem-nos que encara ara ens queden amics de la nostra adolescència perquè vam compartir amb ells moltes emocions.\nFins i tot, persones introvertides de mena necessiten ser escoltades i compartir el que els hi bull dins. L’extravertit parla a l’instant amb el seu amic del seu estat d’ànim. El que és més introvertit ho acostuma fer quan ha passat un temps. L’un i l’altre, tot i ser diferents de temperament, necessiten fer-ho. Els psicòlegs en saben molt de tractar traumes que han quedat dins; que venen d’algun fort disgust; que s’han de treure per no amargar-nos la vida i no amargar la dels altres.\nÉs de la poetessa americana, Emily Dickinson, aquest poema:\n“Si puc evitar que un cor pateixi,\nNo hauré viscut en va\nsi puc alleugerir el dolor d’una vida o guarir una ferida\nNo hauré viscut en va”\nSaber fer expressar els sentiments - com fa Robin Hood -a la llegenda escrita per Defoe, també guareix.\nAixí es dirigeix ell a un jove simpatitzant de la seva causa:\n“Parla lliurement i revela’ns les teves preocupacions. El fluir de les paraules apaivaga el cor de qui pateix; és com obrir les comportes quan l’embasament està a punt de desbordar-se”.\nAquest consell de l’intrèpid Robin ens fa pensar que no és bo que quedi res a dins del cor sense expressar-ho i ens ajuda a veure la necessitat dels amics per escoltar-los i l’amic receptor, deixar temps per l’explicació.\nCertament, tant una gran alegria com un gran dolor necessiten de l’amic, l’amiga, per gaudir-la o plorar-ho amb ell/a.\nAra mateix recordo un dia que, un cop finalitzada la sessió d’un Congrés sobre valors, un col·lega em va fer una pregunta sobre un tema concret. Vaig començar a contestar-lo, però de sobte va girar cua per anar a enraonar amb un altre grup, un grup que ja estava engrescat en una conversa, i segur que els va interrompre. La veritat és que quan deuria recordar que m’havia deixat amb la paraula a la boca, ja no em va trobar, jo ja no hi era. No m’havia deixat expressar lliurement. Ja es veu que ell no era ni el Robin Hood ni havia llegit el que ens deia Defoe. Ja sé que no ho hi va haver cap mala intenció, però aquella actitud em va fer pensar amb el que fem els amics o els pares en moments de precipitació quan no escoltem.\nSenzillament hi a qui “va a la seva” i pot perdre a aquells que amb tracte i temps podrien ser amics seus o inquietuds dels fills, com em va passar amb mi amb el col·lega que compartíem els mateixos interessos per l’educació.\nA molts ens sembla que ens falta temps per estar amb els amics, i, malauradament, és cert. Tots tenim obligacions de feina o de família, fills petits, avis grans, o bé alguns compromisos ineludibles per la nostra situació, que ens fan anar curts de temps. Una solució ràpida és sempre el telèfon. Amb el telèfon, al escoltar la veu tenim molts més elements per saber quin estat d’ànim té l’amic, si és de tristesa o és d’alegria. Avui, que anem a cent per hora, un mail per fer un seguiment d’una malaltia, d’un naixement, d’un assumpte familiar o econòmic, també fa saber que un es recorda de l’amic.\nDefinitivament, tenir un amic ens recorda que l’altre existeix, que haig de donar-m’hi i que hi puc confiar, que no estem sols i que, per créixer y superar-nos, hem de avançar de costat amb els altres, uns altresamb els que ens podem trobar complementats, reflectits o contrariats per aprendre a respectar i a escoltar opinions diferents a les nostres i, aquest punt és fonamental per encaixar el trencaclosques de la convivència.\nEls bons amics guareixen les ferides que ens procuren els mals de caps de cada dia i com també ens diuen la Mafalda i la Susanita ens procuren estones per divertir-nos i riure junts. Tot un privilegi.


Vila-sana celebra dues dècades de la Festa de la Mare de Déu de la Cabeza\nLa mostra de devoció per la imatge de la Mare de Déu de la Cabeza té la seva expresió cada any a Vila-sana, amb la celebració de la festa mariana, que traspasa els límits locals i comarcals.\ncomarca mare déu dues festa celebra\nImatge de l'ofrena de flors en la que hi van participar els més petits.\nDes de fa vint anys la Casa Vella de Vila-sana és el centre de devoció català a la Mare de Déu de la Cabeza, una celebració que reuneix a centenars de persones procedents de tots els racons del territori, en aquesta petita població del Pla d'Urgell.\nEncara que el mal temps va protagonitzar la festa, la carpa instal·lada en el pati de la Casa Vella, davant de l'ermita de la Mare de Déu, va fer possible celebrar els actes previstos, que van començar amb l'ofrena de flors i la celebració de la missa, que com és tradicional acompanya un grup Rociero. Tot seguit els membres de la Confraria de la Cabeza van lliurar les insígnies als nous Confrares.\nLa festa es va completar amb un aperitiu que ofereix la família Pujol, propietària de la Casa Vella, a tots els participants en la festa.\nLa història diu que la imatge va ser portada des d'Andújar per la duquessa de Sessa, Teresa de Cardona, i es va instal·lar en la capella que s'havia edificat l'any 1702, poc després de la Casa Vella. La capella es va restaurar entre els anys 1992-93 . La imatge va desaparèixer durant la Guerra Civil (la imatge actual és del 1940).\nGolmés aplega més de 700 persones al voltant de la Festa de la Cassola\nEl Consell Comarcal demana la supressió de les delegacions del Govern espanyol


Michel plantejarà rebaixar els subsidis del fons de recup... Michel plantejarà rebaixar els subsidis del fons de recuperació als 390.000 MEUR – El Món\nACN 20/07/2020 12:13 pm\nEl president del Consell Europeu, Charles Michel, plantejarà rebaixar els subsidis del fons de recuperació als 390.000 milions d’euros a la reunió dels líders europeus prevista aquest dilluns, segons han confirmat fonts diplomàtiques europees. Els caps d’estat i de govern es tornaran a trobar a partir d’aquest dilluns a les quatre de la tarda per quarta jornada consecutiva per intentar tancar un acord sobre el fons de recuperació per la crisi del coronavirus. Les negociacions s’han enrocat durant el cap de setmana, sobretot pel desacord dels anomenats països ‘frugals’ – els Països Baixos, Àustria, Dinamarca i Suècia, que no volen que el fons inclogui tants ajuts directes.\nEls 390.000 milions d’euros en subvencions és una xifra que està lluny dels 500.000 que s’havien plantejat inicialment, i del límit de 400.000 que plantejava Espanya. Fonts diplomàtiques espanyoles han avisat que “la majoria de països estan units” i que “només una minoria“, els països frugals, bloquegen els avenços.\nAmb la reunió d’aquest dilluns la cimera europea sobre el fons de recuperació per la crisi de la covid-19 i el pressupost plurianual de la UE va pel camí de convertir-se en una de les més llargues de la història recent del club europeu. La cimera més llarga va ser la celebrada a Niça a finals del 2000 on els líders van negociar durant quatre dies i quatre nits seguides les condicions per l’ampliació de la Unió Europea. “Encara queda una nit més per convertir aquesta cimera en la més llarga de la història”, apunten fonts pròximes a la reunió.


El trasplantament de cartílag fresc, alternativa a la pròtesi de genoll en pacients joves amb lesions greus i extenses | Hospital Universitari Dexeus - Grupo Quirónsalud\n| El trasplantament de cartílag fresc, alternativa a la pròtesi de genoll en pacients joves amb lesions greus i extenses\nEl trasplantament de cartílag fresc, alternativa a la pròtesi de genoll en pacients joves amb lesions greus i extenses\n2 / de febrer / 2021 / Hospital Universitari Dexeus / Cirurgia Ortopèdica i Traumatologia\nEl Dr. Pablo Gelber, especialista en cirurgia ortopèdica i traumatologia de la Unitat de Genoll de el Departament de Traumatologia i Cirurgia Ortopèdica (ICATME) de l'Hospital Universitari Dexeus, pioner a Catalunya i referent europeu en la realització de trasplantament osteocondral afirma que "aquesta tècnica de preservació de l'articulació està indicada en pacients joves amb lesions greus de cartílag en què és l'única alternativa per evitar la col·locació d'una pròtesi de genoll, una opció no aconsellable en pacients menors de 50 anys".\nEl problema del cartílag és que una vegada que es lesiona, aquest no es regenera. "S'han desenvolupat innombrables tècniques per fomentar la regeneració del cartílag que de moment no funcionen en aquesta comesa. La veritat és que actualment, l'única manera de recuperar el cartílag i la seva funcionalitat és trasplantant cartílag sa d'un donant també jove" afegeix el Dr. Gelber.\nQuan es tracta de petites lesions es poden realitzar tècniques menys invasives i fins i tot la seva realització per artroscòpia. També és possible l’autoempelt amb cartílag del propi pacient. Però en les lesions greus i extenses és convenient reemplaçar el danyat per un empelt de les mateixes característiques. La majoria dels pacients als quals s'indica aquesta tècnica presenten lesions osteocondrals (del cartílag i de l'os subcondral). Molts d'ells a més ja han passat per una o més cirurgies prèvies de cartílag que han fracassat. Si aquests pacients tinguessin més de 50 o 55 anys l'alternativa seria una pròtesi parcial o total, però a l'ésser més joves són també més actius i l'objectiu ha de ser millorar la funcionalitat i demorar l'eventual col·locació d'una pròtesi entre 15 i 35 anys.\nL'empelt de cartílag fresc no es pot conservar més de tres setmanes\nHabitualment els empelts que es realitzen en Cirurgia Ortopèdica són emmagatzemats en el banc de teixits mitjançant la congelació a 80ºC, i es manté en bon estat durant anys fins que es necessita per a alguna intervenció. És un mètode logísticament fàcil i econòmic.\n"No obstant això" afirma el Dr. Gelber, "el cartílag articular no resisteix el fred i per tant no es poden utilitzar les tècniques universals de conservació com la congelació, la crio conservació o la liofilització. L'única forma de trasplantar un cartílag sa és a través del que s'anomena mètodes frescos. El cartílag es conserva a 4ºC durant tres setmanes des del moment de l'obtenció".\nSegons explica el Dr. Gelber "no hi ha un ordre estricte de llista d'espera per a aquesta intervenció ja que hi ha molts factors que determinen l'ajust de l'empelt com l'edat del donant i del pacient, la forma del cartílag ... Un cop tenim el donant, seleccionem a la base de dades el que millor s'adapta i en un màxim de dues setmanes vam entrar a quiròfan ".\nReferent internacional en trasplantament osteocondral\nAquestes dificultats logístiques i la complexitat quirúrgica del trasplantament osteocondral fan que pocs cirurgians a Europa s'hagin especialitzat en aquesta tècnica que als Estats Units és habitual. El Dr. Pablo Gelber és un dels pocs cirurgians europeus que la realitza en la sanitat privada, sens dubte el que presenta una major experiència al respecte, i s'ha convertit en una referència tant a nivell nacional com internacional.


Arquea; famosos i desconeguts - Ara.cat\nDe fet, una de les teories és que la simbiosi proposada per la Lynn Marguilis va ser entre un arquea (que aportava el citoplasma) i uns eubacteris. El que passa es que aquesta opció també té `problemes per explicar altres detalls. A hores d’ara encara no tenim una idea ben establerta del gran pas fins a eucariotes.\naixí, si tenen un sistema entre el nostre i el de bacteri. ¿poden ser un estadi entremig, en el passat abans de formar els eucariotes? el pas aquest que diuen entre un bacteri que es va menjar un “altre” i van conviure en simbiosi formant la cèl·lula nucleada


octubre | 2009 | guillo.cat\nPublicat el 31 d'octubre de 2009 per jgriera\nDesprés d’una estada entretinguda però costosa, vaig aconseguir marxar de Las Vegas. Vaig llogar un cotxe que em va sortir prou bé de preu i em dirigia a Yosemite. Al principi em va costar adaptar-me al cotxe i senyalitzacions americanes però al cap de poca estona ja anava confiat i em semblava fàcil conduir pels country roads de Nevada, carreteres rectes i buides d’un sol sentit i doble carril rodejades de desert i arbustos secs. I sobre aquell asfalt infinit i interminable va ser inevitable sobrepassar l’incomprensible límit de velocitat. Jo no tenia en cap moment consciència d’anar ràpid, però la policia no ho va creure així. Al cap de tres hores d’arrencar el cotxe vaig creuar-me amb el típic policia que esperava al mig del desert a algú a qui molestar. I em va tocar a mi. Abans que el passés ja el vaig veure amb les llums enceses i disposat a incorporar-se a la carretera, així que vaig decidir no posar-me nerviós i seguir el meu camí perquè no em semblava incomplir cap llei. I vaig estar conduint prudentment més de 5 minuts amb el cotxe de la policia darrere sense que aquest em fes cap senyal (les llums ja les tenia enceses i vaig pensar que era normal). Fins que va fer sonar la sirena i em va avançar. Aleshores vaig entendre que havia de parar i ho vaig fer pensant, innocent de mi, que em demanaria els papers o alguna cosa per l’estil. Però el paio va venir tot esverat retraient-me que no m’havia parat abans. Em va dir que m’hauria de posar les manilles i portar-me a la presó per desobediència a la policia. I vaig començar a fer-me el tonto, que no entenia res, que no ho sabia, que no era d’aquí… i fent cara de pena mentre ell feia cara de pocs amics. Total, al final em va fer anar a comissaria (la veritat és que m’imaginava les comissaries yankees més atrotinades però aquella era ben nova) del següent poble, Beatty, on em van fer esperar en una sala i em van dir que havia de pagar una fiança de 307 $ si no volia que m’arrestessin i anés a la presó. Per sort, tenia els diners en efectiu (els vaig pagar amb penics i tot) i la cosa no va anar més enllà, però vaig haver de fer nit en un motel d’aquell poble de mala mort (mai més ben dit, perquè està a tocar de Death Valley) i endarrerir la meva ruta. Malgrat tot, és una experiència més que tinc a la butxaca i hagués pogut sortir més malparat perquè em van explicar que m’havia estalviat haver de marxar del país un dia determinat i no poder tornar-hi mai més. Això sí, avui mateix la policia m’ha avançat en un lloc compromès a una velocitat que sobrepassava la llei. Però ells no han de donar explicacions a ningú…\nLeaving Las Vegas (Adéu Las Vegas)\nPublicat el 29 d'octubre de 2009 per jgriera\nMarxant de Las Vegas he anat traient conclusions d’aquesta ciutat i he tingut molts moments que m’han recordat a les pel·lícules i els tòpics d’aquí. Repassem-los: Leaving Las Vegas: La pel·lícula de Nicolas Cage tracta sobre l’autodestrucció, l’alcoholisme i la prostitució, tres temes a l’ordre del dia en aquesta ciutat. Si m’hagués quedat un dia més hagués seguit aquest camí, segur, però vaig poder marxar a temps. És fàcil alcoholitzar-se en un lloc on per jugar et regalen la beguda. Al principi no ho sabia i consumia als bars com un tonto fins que vaig adonar-me que si jugava un dòlar a les màquines d’un cèntim tenia prou estona com perquè em servissin alguna copa. La prostitució també la vaig presenciar en directe en un club d’striptease al més pur estil americà. Era assequible i inclús barat tenint en compte l’experiència, però si et volies emportar una puta a l’hotel ja et demanaven més de 200 dòlars. I si pretenies que la puta s’enamorés de tu com al film… ves a saber. Por i fàstic a Las Vegas: La novel·la de H. Thomson i pel·lícula protagonitzada pel Johnny Depp i Benicio del Toro és més real del que sembla. Aquí hi ha pilots de gent que busca el somni americà però acaben despertant . Passejant per l’Strip (la zona cèntrica on hi ha els Hotels i Casinos més grans i famosos) et pots trobar tres o quatre negres que et venen qualsevol tipus de droga sense por, tot i que no tens cap garantia de que no sigui mata-rates. Ressaca a Las Vegas: Això també és relativament cert , tot i que la pel·lícula es flipa de mala manera al més estil americà. És molt possible (gairebé segur) que si surts una nit per aquí l’endemà et llevis amb una ressaca del mil i sense recordar massa què has fet. No hi ha tigres però sí lleons, no hi ha xinos al maleter però sí als casinos. Això sí, el mal de cap i les ardors al matí no t’ho treu ningú. BlackJack21: Aquesta pel·lícula tracta sobre el frau en els jocs de Las Vegas i això no sé si és impossible però és realment molt difícil. La realitat és que la banca sempre té la paella pel mànec i és cert que pots guanyar diners però tens molts més números a perdre’ls. Jo vaig provar de guanyar diners amb la ruleta i m’hi vaig enganxar els dits. La meva estratègia era apostar sempre a un color i anar augmentant l’aposta proporcionalment amb el que havia perdut. Tenia 18 possibilitats sobre 38 d’encertar-ho en cada tirada, en teoria era fàcil que guanyés en alguna. Però vaig tenir la mala sort més gran del món: mentre jo anava apostant a negres van tocar vermelles 12 cops seguits i ja no tenia suficient efectiu per seguir amb l’estratègia d’augmentar l’aposta. Al final em va tocar i vaig guanyar 250 $ però n’havia perdut 400. Alguna cosa passa a Las Vegas: Aquest film relata la història de dos joves, Cameron Díaz i Ashton Kutcher, que es lleven casats en la seva visita a Las Vegas. Esperava que aquest tòpic fos cert perquè jo volia casar-me a Las Vegas i no ho he aconseguit. Potser és perquè no he trobat cap dona fregant el coma etílic o és que no sóc prou ben plantat però m’he decebut molt. La veritat és que ho he intentat i m’hi he esforçat i inclús he demanat matrimoni a les putes i a les vagabundes que em demanaven diners però totes m’han donat carbasses. Deu ser perquè s’acosta el Halloween.\nNova York o la gran Poma\nPublicat el 27 d'octubre de 2009 per jgriera\nSembla que oficialment el sobrenom de la Gran Poma va sorgir de l’argot dels mossos de quadra de les curses de cavalls i John J. Fitz Gerald ho va popularitzar als anys 20 en un article. Però també hi ha altres teories que ho relacionen amb l’economia o amb el Jazz (comparant sempre EUA amb un pomer). Jo em permeto el luxe de crear una teoria nova: Nova York és la Gran Poma perquè quan ets dins ets com un cuc. Et sents insignificant davant la multitud, i per molt que mengis, mai te l’acabaràs. Nova York també és considerada la capital del món i ara que hi he estat entenc perquè. És una ciutat on et pots trobar de tot en qualsevol moment: tot tipus de negocis, d’esdeveniments, de cultures, de maneres de fer… no seré jo qui rebel·li els secrets de la gran poma, tampoc hi he estat prou temps com per familiaritzar-m’hi del tot, però no m’ha decebut gens ni mica, realment és com ho pinten les pel·lícules de Woody Allen i companyia. Jo només he estat visitant una illa de la ciutat però quina illa… Manhattan. Segurament és l’illa amb més gent per metre quadrat i, tenint en compte que una part important de l’illa està ocupada pel Central Park, imagineu-vos el nivell d’aglomeració que hi arriba a haver. Però tota aquesta gent també forma part de l’escenari i el paisatge de la ciutat igual que els gratacels, les llums i les escultures o els taxis. I tota aquesta decoració hi és sempre, en tot moment, per això també l’anomenen la ciutat que mai dorm. I els elfs de Nova York són tots fills de Maldormir. Bé, ja paro… perquè us feu una idea de la grandesa d’aquest indret us faré una visita guiada pels punts més emblemàtics.\nSadam Hussein a la Zona Zero\nHe complert una de les bogeries que pretenia fer en aquest viatge: voltar per la zona zero com si fos un dels enemics d’Estats Units. Quan pugui penjaré el vídeo, de moment us explico com ho he fet: Vaig estar buscant per tot Nova York màscares i disfresses del Bin Laden o d’alguna cosa que semblés terrorista i no en vaig trobar a enlloc però llavors vaig trobar la del Saddam Hussein, que era la que més s’acostava. Després vaig estar tantejant el terreny del World Trade Center i aquí em vaig adonar que havia de vigilar de no ferir la sensibilitat de ningú perquè realment allò posa la pell de gallina. Havia de respectar a tota la gent innocent que va morir allà i evidentment no volia fomentar el terrorisme sinó al contrari. Així que em vaig fer una pancarta on hi posava: Show your american praid, beat the terrorism (mostra el teu orgull americà, venç el terrorisme). Amb aquesta pancarta i la disfressa de Saddam vaig estar voltant per la zona per veure com reaccionaria la gent. Volia veure la reacció dels ciutadans: si em picarien, s’enfadarien, riurien, estarien d’acord… el resultat ha estat que m’han ignorat, s’han estranyat, m’han mirat malament i m’han picat. De fet, jo volia que em peguessin però cadascú ho entenia com volia i no volien cap tipus de relació amb el tema. Suposo que forma part de l’esperit americà. Com que fer aquesta tonteria m’ha costat diners poso un anunci de l’entitat bancària que m’ha finançat: Una màscara de Saddam Hussein: 60$. Un mocador d’estil musulmà: 10 $. Una pancarta: una consumició en un bar qualsevol. Notar l’orgull yankee en primera persona… NO TÉ PREU!! Per tota la resta, www.guillo.cat”\nAbsent per problemes tècnics\nPublicat el 26 d'octubre de 2009 per jgriera\nSento molt no haver actualitzat el web aquests últims dies però no he tingut accés a Internet i quan n’hagués pogut tenir estava enfeinat en altres coses. Ara estic en un hotel de Las Vegas i ja em puc connectar a canvi de 12 $ al dia, així que ho aprofitaré. Disculpeu les molèsties també per no penjar els vídeos, però mai he tingut el do d’entendre les màquines i no m’ho estant posant gens fàcil. Espero poder-los penjar ben aviat, de moment us deixo algunes imatges relacionades amb els vídeos. També estic fent alguns canvis a la web, hi he afegit algunes seccions, desitjo que us agradi. Bé, fins la pròxima, me’n vaig a pecar una mica.\nPublicat el 22 d'octubre de 2009 per jgriera\nTots aquells que pronosticàveu que perdria vols d’avió teníeu raó. Molt bé, teniu molta intuïció, però era previsible també. Per ser sincers, jo també m’ho imaginava però no m’esperava que fos tan aviat. Ja ho diu la dita que a la tercera va la vençuda, i després d’estar a punt de perdre els dos primers vols, el tercer l’havia de perdre. En teoria hores d’ara hauria d’estar a Los Angeles o, si més no, dins l’avió que m’hi portava, però la sort no m’ha deixat. Bé, culpo a la sort per no culpar-me a mi mateix. El problema és que l’avió sortia a les 06:30 del matí, massa d’hora per llevar-me i massa tard per empalmar. De fet, la meva idea era sortir de festa i anar cap a l’aeroport sense dormir, però les meves condicions físiques no m’han deixat. Realment estava molt cansat i me n’he anat a dormir molt d’hora amb l’esperança de despertar-me al cap de poques hores. I aquest ha estat el meu principal error. Suposo que ja us imagineu com ha acabat la cosa no? Com diria Schuster: no aze falta dezir nada mas. Però al cap i a la fi tampoc és cap putada perquè així estic més temps per New York, que no havia vist res gairebé. I total, a Boston ja he vist com filmaven els de la Warner Bross. Així que m’he comprat un vol barat cap a Las Vegas el dissabte, espero no perdre’l també.\nPublicat dins de Amèrica\t| Deixa un comentari\nLa visita + profitosa de Boston\nPublicat el 21 d'octubre de 2009 per jgriera\nEn un dia sencer he fet tot el que ni em podia imaginar que es podia fer en aquesta ciutat. Us presento l’aperitiu pero encara no puc penjar les imatges ni videos perque estic en una aula d’informatica de la universitat de musica (New England Conservatory) i l’ordinador no te lector de targetes (ni accents com es pot comprovar), quan pugui ho penjare . Per anar fent boca, us dire que com aquell qui diu tinc una “VIP pass” en aquesta universitat, que no en tenia prou i aquest mati m’he colat i he fet classe de fisica a la prestigiosa universitat de Harvard. I per si no n’hi havia prou, el mateix Ben Affleck en persona m’ha saludat mentre estava fent un rodatge d’un nou film. Tot aixo amb l’agradable companyia d’una catalana, la Rosa Camps, que viu aqui a Boston amb una familia (que molt amablement m’ha convidat a dormir a casa seva). A ella li he fet una entrevista perque he pensat que la seva situacio es prou interessant. Les proves visuals de tot aixo les veureu en la propera entrada.\nPublicat dins de Amèrica, General\t| Deixa un comentari


El primer, sobre les 22:25h la Sala de Coordinació Operativa va rebre una trucada informant que havia saltat l’alarma en el col·legi Anicet Pagés. Al arribar al lloc, els agents actuants van observar com una persona jove saltava la tanca del perímetre del centre escolar cap a fora i davant la presència policial va arrencar a córrer.\nA l’interior del centre escolar van observar una porta i una finestra forçada, per declaracions dels responsables del centre escolar, els danys eren recents. El detingut va resultar ser MG de 29 anys i amb residència a Figueres.\nEn segon lloc, a les 00:40h la Sala de Coordinació Operativa, va rebre una trucada d’un ciutadà que estava veient com dues persones estaven robant en una clínica dental del carrer Pere III.\nEls agents al arribar al lloc, van observar com dues persones marxaven corrents de l’esmentada clínica dental i coincidien amb la descripció facilitada pel testimoni.\nEs va poder comprovar que les finestres de l’esmentada clínica estaven forçades i tenien els vidres a terra. A les persones detingudes se’ls va trobar estris utilitzats per força les finestres. Els detinguts van resultar ser LAMD de 19 anys i CGQ de 20 anys i tots dos amb residència a Figueres.


ESPORTS | Vilanova 365\nAmpliació i finalització de la zona lúdica-esportiva al costat de l’IES\nFinalitzarem el projecte que vam iniciar al 2016, crearem un espai de rocòdrom, s’ampliarà la zona de l’Skate Park i la pista de bàsquet per poder dur a terme fins i tot competicions d’esports urbans.\nImpulsar circuits d’activitat física a l’aire lliure (de passeig, running, bicicleta...)\nVilanova i el seu entorn ofereixen infinitat de rutes d’activitat física. Les senyalitzarem i les adequarem pel seu ús recreatiu i esportiu. Recuperarem l’antic i emblemàtic “Circuit del Cola-Cao”. Elaborarem un catàleg de rutes a peu i bicicleta per l’entorn natural del municipi.\nReordenació de la zona de Can Titó\nReprendrem el projecte inicial d’ampliació i remodelació de la piscina municipal i de Can Titó per reconvertir la zona en un espai d’oci, esport i salut respectant al màxim l’entorn natural.\nCobriment de les pistes exteriors de Can Titó\nTreballarem per aconseguir finançament extern mitjançant subvencions d’altres administracions, per a cobrir les pistes exteriors de Can Titó i poder oferir un espai alternatiu a les instal·lacions del pavelló municipal.\nAquesta actuació donarà resposta a les demandes dels clubs esportius, i dotarà la ciutat d’una altra pista coberta per albergar activitats esportives de forma simultània amb el poliesportiu.\nAmpliació i millora del gimnàs de Can Titó\nVolem finalitzar l’estructura inacabada a la zona de Can Titó i reinventar-la en un nou espai de pràctica esportiva, amb aquesta proposta ampliaríem la zona de gimnàs de Can Titó i li donaríem utilitat a un edifici inacabat. També en aquest espai ubicaríem el nou bar que donarà servei a la zona lúdica del parc fluvial i les piscines.\nRecolzament als esportistes d’elit vilanovins mitjançant beques\nL’Ajuntament ha d’estar al costat dels nostres representants esportius, que són ambaixadors del nostre municipi. Som conscients de la falta d’ajuts econòmics per als esportistes d’elit. La nostra proposta es basa en crear una línia de subvencions per a aquests esportistes.\nFacilitarem els tràmits burocràtics i estarem al costat dels clubs de la ciutat, com a ambaixadors del nostre municipi arreu on competeixen.


L’AEB davant la detenció de l’alcaldessa de Berga | L’AEB davant la detenció de l’alcaldessa de Berga – AEB\nComunicat. Davant la detenció de l’alcaldessa de Berga Montserrat Venturós, l’Alternativa d’Esquerres per Badia (AEB) vol mostrar la seva solidaritat i suport a la coherència mostrada per un càrrec públic que l’únic que ha fet ha estat complir amb un mandat popular subscrit pel Ple municipal.\nAvui s’ha convocat en suport de Montse Ventruós una concentració a les 19h a la Plaça Dr. Robert de Sabadell.\nQue hagi estat detinguda a primera hora del matí per agents dels Mossos d’Esquadra que s’han presentat a casa seva per portar-la al jutjat de la ciutat pel fet d’haver-se negat dues vegades a declarar al jutjat per un presumpte delicte electoral, de resultes de no voler retirar una estelada de la façana de l’ajuntament durant les eleccions del 27-S i del 20-D ens sembla absolutament intolerable i contrari a qualsevol plantejament que vulgui dir-se democràtic.\nDes de Badia i el Vallès, des del treball pel municipalisme al servei de les classes populars, seguirem recolzant la llibertat d’expressió i plantant cara a qualsevol forma de totalitarisme ideològic.\nEtiquetes: Antirepressió, Berga, desobediència, Montse Venturós, municipalisme, solidaritat\n← L’AEB dóna suport a unes ordenances més justes socialment\n#12N Manifestació en defensa de l’Educació Pública →


Tecnificació Handbol VT8 2018\nJa tenim totes les places ocupades per a la Tecnificació d'handbol VT8. Si realitzes la teva inscripció ara, entrarà en llista d'espera. En el cas que quedi una plaça disponible, contactarem amb tu per informar-te.\nClub/Escola de procedència *\nTelèfon móbil *\nTransport anada *\nTransport tornada *\nCategoria a la que han competit aquest any\nEn el cas que jugui en alguna posició més. Quina és?\nTenen algun germà apuntat a la Tecnificació Handbol VT8?\n*En el cas que sí, és necessari realitzar una inscripció per a cada participant\nRequereix realitzar l’entrenament específic amb:\nJo, Sr./a. *\nAmb DNI, autoritzo: *\nAl meu fill/a per a la pràctica de qualsevol activitat esportiva, ja que no presenta cap tipus de malaltia o lesió que prèviament no hagi sigut comunicada a la direcció de la Tecnifiació VT8 *\nAl meu fill/a a utilitzar el servei de transport de la Tecnificació Hadbol VT8 *\nAl meu fill/a a participar a la sortida al parc aquàtic programada a les activitats de la Tecnificació Handbol VT8 *\nA Master Sports per a la publicació de cròniques i imatges on aparegui el meu fill/a en diferents mitjans d’informació i comunicació. *\nAutoritzo a partir de la data indicada siguin atesos a càrrec al meu compte els rebuts presentats per Master Sports sota el concepte Tecnificació Handbol VT8. *\nAutoritzo al meu fill/s a utilitzar les instal·lacions de l'hotel de la Tecnificació Handbol VT8 durant tota la setmana. *\nAL·LÈRGIES (reacció i com actuar), PROBLEMES FÍSICS, DIETES ESPECIALS,...\nEn cumpliment de l’article 5 de la llei 15/1999, us informem que les vostres dades personals incloses en aquest formulari seran incorporades en un fixer anomenat clients propietat de Vitogo Sports S.L., amb la finalitat de cursar aquesta sol.licitud d’inscripció i enviar-vos publicitat de l’empresa.\nAmb la vostra signatura, consentiu expressament i autoritzeu perquè es tractin les vostres dades personals segons les finalitats exposades. En cas que el/la participant sigui menor d’edat, la responsabilitat recaurà sobre els pares o tutors. Els interessats podreu exercir el dret d’accés, rectificació, cancel.lació i oposició mitjançant escrit tramès a Vitogo Sports S.L., NIF- B66445727, - C/ Verntallat 48 - 08024 (Barcelona).


Enviar una presentació del Keynote al Mac - Assistència d'Apple\nEnviar una presentació del Keynote al Mac\nPots enviar una còpia d’una presentació del Keynote mitjançant l’AirDrop, les apps Mail o Missatges o un altre servei. També pots enviar la presentació en format PDF o Microsoft PowerPoint, o bé com un arxiu de vídeo.\nEnviar una còpia en el format del Keynote o en un altre format\nPots restringir l’accés a una còpia afegint-li una contrasenya. Per evitar que algú altre modifiqui la còpia, pots bloquejar la presentació.\nAmb la presentació oberta, selecciona Compartir > Enviar una còpia > [opció d’enviament].\nSelecciona un format per a la còpia i especifica les opcions de configuració:\nVídeo: si has gravat una narració, pots fer clic al menú desplegable Reproduir i seleccionar “Gravació de projecció”. En cas contrari, la presentació es reproduirà de forma automàtica i passarà a la composició o diapositiva següent segons els intervals de temps que has especificat. Si hi ha una animació configurada per avançar després d’una composició o transició anterior, no queda afectada per l’interval de temps que introdueixes.\nDefinir una contrasenya: marca la casella “Sol·licitar contrasenya per obrir” i escriu una contrasenya. S’aplicarà només a la còpia.\nSi no has iniciat sessió al teu compte del Missatges per al mètode que esculls, hauràs de fer‑ho abans de continuar. Per l’AirDrop, la presentació s’envia quan el destinatari l’accepta.\nSi necessites més opcions de format, pots exportar la presentació a un altre format i enviar-la. Consulta Exportar en format de PowerPoint o en un altre format d’arxiu al Keynote del Mac.\nPer fer que sigui més fàcil enviar, publicar o compartir la presentació, pots reduir la mida de l’arxiu.\nVeure tambéExportar en format de PowerPoint o en un altre format d’arxiu al Keynote del MacUtilitzar l’iCloud Drive amb el Keynote del Mac


Marrahí s´enganxa a la Lliga a costa de Pablo - Superdeporte\nMarrahí s'enganxa a la Lliga a costa de Pablo\nEl rest de Villanueva aconsegueix la primera victòria mentre que el de Barxeta porta quatre derrotes consecutives\nj. cano @jampilota 02.02.2019 | 12:42\nTonet es disposa a raspar la pilota en un moment de la partida disputada ahir a Genovés. FUNPIVAL\nTonet es disposa a raspar la pilota en un moment de la partida disputada ahir a Genovés.\nA Marrahí, Tonet IV i Néstor els ha canviat el semblant. Des d'ahir són una miqueta més feliços i confien més en les seues possibilitats d'arribar lluny en la Lliga Bankia de raspall. Per contra, per a Pablo, Canari i Raúl va ser la derrota més dolorosa, d'acord a la reacció de frustració que van tindre en acabar de jugar. Normal, tenint en compte que este és l'únic equip que encara no ha puntuat.\nAbans que la pilota començara a rodar la sort va ser propícia al trio de Pablo, que va guanyar la reballada i va escollir pegar primer, situació que al trinquet de Genovés és més que avantatjosa per la seua condició de dauer. Efectivament, els blaus es posaven per davant, a més amb autoritat, en un joc que va ser net.\nAmb la mateixa contundència van sumar a continuació Marrahí i els seus per a posar la igualada a 5. A partir d'ací, la brega hi va anar a més, encara que els quinzes es feien ràpidament.\nA poc a poc, la formació després vencedora oferia més confiança a la càtedra. Veritablement, els colps dels rojos tenien més perill que els dels blaus. I després d'un primer avís d'anotar al rest, amb un val tombat per Pablo, Canari i Raúl, el trio de Marrahí es va fer amo de la partida, que va tancar per 25-15.\nLa competició continua hui a la Llosa de Ranes on el millor equip fins a la data, el de Montaner, Brisca i Gabi, es mesurarà al format per Ian, Sanchis i Miravalles.\nEls primers són el 'cavall d'Àtila' de la Lliga de raspall: per on passen arrasen. La raó és que el mitger més decisiu amb diferència de la modalitat s'ha trobat amb dos joves companys que estan rendint al nivell de les figures totalment consolidades.\nIan, Sanchis i Miravalles estan anant de menys a molt més, principalment per l'evident millora del seu rest i líder, que en les dues últimes partides ha sigut un autèntic martell.\nLa Lliga 2 de raspall va visitar ahir Piles on Badenes i Ricardet van superar a Punxa i Lorja per 25-20. La competició per dalt corda també va tindre ahir activitat, però a Sueca, on Marc i Carlos s'imposaren a Fageca i Tomàs II per 60-45.\nFinal d´infart i triomf de Moltó. Pilota\nL´equip de Ian s´enganxa a la Lliga. Pilota


El Rubindústria analitzarà les oportunitats de l’economia analítica - Ajuntament de Rubí\nEl Rubindústria analitzarà les oportunitats de l’economia analítica La jornada especialitzada en el sector industrial tindrà lloc el 29 de novembre al fòrum de la Masia de Can Serra https://www.rubi.cat/ca/actualitat/noticies/el-rubindustria-analitzara-les-oportunitats-de-l2019economia-analitica https://www.rubi.cat/ca/actualitat/noticies/el-rubindustria-analitzara-les-oportunitats-de-l2019economia-analitica/@@images/image/preview\nEl pròxim 29 de novembre, el Rubindústria, la cita específica del teixit industrial, tractarà les oportunitats de negoci que s’originen a partir de l’economia analítica. En el marc d’aquesta tercera edició del Rubindústria, les persones assistents tindran accés a exemples d’iniciatives empresarials vinculades a l’aplicació de l’anàlisi de dades. La jornada que porta per títol “Oportunitats de l’economia analítica per innovar a la indústria” estarà conduïda per Jordi Palmiola, responsable d’Indústria 4.0 d’Eurecat. Lali Soler, gerent de negocis d’anàlisi de dades d’Eurecat, obrirà la sessió amb una ponència sobre l’organització empresarial en una economia basada en dades. Després, s’exposaran dues experiències d’èxit al voltant de l’economia analítica: Cima Consulting que ha aplicat un sistema predictiu per optimitzar el manteniment de les plaques fotovoltaiques a Xile i Tecnomatrix i Eurecat que parlaran sobre la detecció del frau en la introducció de dades.\nLa segona part del Rubindústria establirà una dinàmica pensada per projectar escenaris de possibles negocis de manera precisa i competitiva. Laura Arribas i Roger Font, de la consultoria tecnològica d’Eurecat, convidaran als assistents a analitzar els principals reptes d’explotació de les dades: la millora de l’experiència d’usuari a través de les dades, els nous models de negoci basats en dades, els nous perfils professionals i els nous models organitzatius. “L’economia analítica ofereix moltes possibilitats per renovar els negocis existents millorant-ne l’eficiència i l’eficàcia, però també obre mercats que fins ara no existien. Creiem que complementa molt bé les sessions que ja hem fet sobre la indústria 4.0”, diu el regidor de l’Àrea de Desenvolupament Econòmic Local, Rafael Güeto.\nLes persones interessades a assistir a l’esdeveniment poden formalitzar la inscripció gratuïta a través del web de Rubiempresa.


Es presenta el VI Ral·li Platja d'Aro coincidint amb la II Ruta Porsche Golf d'Aro\nPlatja d'Aro clourà els propers 10 i 11 de novembre la Copa Gironina de ral·lis de regularitat. Una competició esportiva que consta de cinc proves durant tot l'any i que en el cas del municipi baixempordanès serà la seva sisena edició.\nEl VI Ral·li Platja d'Aro constarà de tres etapes amb un recorregut nocturn de més de 600 quilòmetres. Es tracta d'un ral·li històric nascut el 1987 i recuperat el 2016 després d'anys d'abscències però amb format regularitat i cotxes clàssics, és a dir aquells que tenen més de 25 anys.\nEl recorregut tornarà a trepitjar trams mítics del món dels ral·lis gironins i creuerà diverses comarques com Gironès, Selva o Osona.\nSi aquest cap de setmana es va presentar el Ral·li Platja d'Aro va ser perquè l'organitzció va aprofitar que es celebrava un altre esdeveniment de motor. El segon Tour Porsche Golf d'Aro. Una ruta per carreteres emblemàtiques de l'Empordà, això sí, amb vehicles de la marca alemanya.\nEl recorregut que van haver de fer els Porsches va ser d'uns 200 quilòmetres amb sortida i arribada al Golf d'Aro\nEl Palamós vol aconseguir la cinquena victòria consecutiva davant el Rubí\nUns 800 alumnes participen en una jornada solidària de Cross Escolar a Sant AntoniPreparats, llestos, ja! i a còrrer per la vida sana i també la solidaritat. L'alumnat de Calonge i Sant Antoni ha participat aquest divendres en una jornada esp\nEl Garbí ja pensa en les fases d'ascens a Lliga CatalanaSatisfacció al Club Handbol Garbí. El conjunt sènior femení de l'entitat ha aconseguit per primera vegada accedir a les fases d'ascens a Lliga Catalana des de q\nEl Club Tennis Costa Brava renova gerència i acull el torneig HeadMés de 200 tennistes van participar aquest cap de setmana en la primera de les jornades del Torneig Head de tennis al Club Tennis Costa Brava de Mont-Ras. Es tr\nL'Entrebancada 2019 no es farà durant les Setmanes Joves i no té dataLa cinquena edició de L'Entrebancada, la cursa popular d'obstacles organitzada fins ara pel Club Atlètoc Palafrugell, no té data. La direcció de l'esdeveniment\nEl Palamós visita diumenge al màxim golejador de la categoria